**Årsrapport for Mandal Soul Children 2024**

Målsetning for arbeidet:

Lage et godt, kristent tilbud for sangglade gutter og jenter i aldersgruppen 5. Klasse og oppover som legger vekt på godt sosialt miljø, bra musikalsk opplæring på de unges premisser og godt åndelig miljø

Navn på lederne:

Marianne Lundevik Landsnes er med som voksenledere.

I tillegg drar vi med de som er soul Teens til å være hjelpeledere. (Fra 10.klasse og oppover) I vår var det 11 stykk, i høst er det 12

 Marianne Frivold er fortsatt dirigent, men vi prøver å utfordre de som har lyst av de eldste til å dirigere en sang eller flere.

Antall ledermøter: 3

Saker tatt opp:

Program for våren og høsten 2024. Turer. Sosialt og åndelig miljø. Teensarbeid. Rekruttering

Antall medlemmer:

Våren 2024- 15 betalende medlemmer. Høsten 2024- 24 betalende medlemmer

Kort rapport fra arbeidet/høydepunkter:

Vi øver hver torsdag fra 18.45-20.00.(Dette ble endret høsten 24) 15 ganger i vår, og 16 i høst.

På programmet har det stått flere ting i år; gudstjenester i Norkirken Mandal, julekonsert, høstmesse i Holum og julemesse – både egen og på misjonssalen (Teens). Ellers hadde vi konsert på UG i misjonssalen. Masse liv og trøkk der. (Både gøy og flaut 😉) Ellers er Soul Church et konsept som er kommet for å bli. Det er noe alle gleder seg til å arrangere, og utfra oppmøtet ser det ut til at det settes pris på også. Dette hadde vi både i april og i november

Ca en øvelse i måneden har vi fortsatt øvelse med Soultime. Da øver vi mindre, og bruker resten av tida på andakt og noe enkel mat å kose oss med. Vi får ofte besøk utenfra til å ha andaktene da

Soulfredag er også noe vi fortsetter med. Julebord, sommerfest og ellers en helt vanlig fredag ifbm en helg vi allerede synger. Kormedlemmene er med og planlegger, og det er stor stas, og kveldene går så altfor fort. Vi hadde 3 slike kvelder i 2024. Nyttårsbord, Sommeravslutning og neonparty i november.

Soul Teens er Soul Children-konseptets kor og lederopplæring fra 10.klasse og oppover. Og vi er fortsatt så mange at vi har egne øvelser og opptredener. Men alle må være med i Children for å være med i Teens

Høsten 24 har vi vært 12 teens (11 i vår) og har sunget på take-off gudstjeneste i Norkirken Mandal, julemesse i Misjonssalen og på julekonserten i Norkirken Mandal i tillegg til alle opptredenene med Soul Children. Soul Church-gudstjenestene er det Teens som har hovedansvaret for. Ellers må nevnes at vi var på egen teensfestival i Oslo i mai. Det var stor stas for de som var med- og der fikk vi også bygget vennskapsbånd med Vågsbygd Soul Teens. Gøy

Teens øvelsene er fra høsten 2024 fra kl 20-21 tre av fire torsdager i måneden

Planer for neste arbeidsår.: bli et stadig bedre kor som tweensa får lyst til å bli med i når de hører oss synge, og som klarer å hjelpe de til å utvikle forholdet sitt til Jesus.

Reise på festival i Oslo til våren

Det ser ut til at vi klarer å holde koret sammen ifht aldersspriket som er- men dette er en stadig utfordring. Hjelper litt av vi har fått noen ungdomsskoleelever med i koret, slik at det ikke blir hopp fra barneskole helt til videregående. Her gjør Teensa en uvurderlig jobb med å se de yngste!

I tillegg fortsette med et eget Teens kor, så lenge vi har deltakere som ønsker det. Håpet er også å kunne engasjere noen av disse som ledere og dirigent osv i Children. Og at de skal ha enkelte fellesprosjekt. Stort bønneemne fremover!

Andre Bønneemner:

\*At alle som kommer innom koret blir sett og inkludert.

\*At vi kan peke på og fortelle om Jesus til oss selv og andre gjennom arbeidet og sangen.

\*At Mandal Soul Children er et attraktivt tilbud til tweens fra både kristne og ikke-kristne hjem, og kan være med å bryte ned terskelen til kristne sammenhenger og være med på å lede folk til Jesus.

\*At vi må være der Gud vil ha oss.

 Mandal 12.02.2025

 Marianne Frivold